
ZMLUVA O DODANÍ LICENCIÍ
uzavretá podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a ustanovení zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)
(ďalej len „zmluva“)

Článok 1
Zmluvné strany

1.1 Objednávateľ:	Ministerstvo hospodárstva Slovenskej republiky
zastúpený:		Ing. Ondrej Varačka, generálny tajomník služobného úradu
sídlo: 		Mlynské nivy 44/a, 827 15 Bratislava
IČO:		00686832
DIČ: 		2021056818
bankové spojenie: 	Štátna pokladnica, Radlinského 32, 810 05 Bratislava 15
číslo účtu: 		SK52 8180 0000 0070 0006 1569
Osoby oprávnené 
jednať v technických
veciach:		Mgr. Tomáš Borkovič, 
poverený vykonávaním funkcie riaditeľa odboru informatiky 
(ďalej len „objednávateľ“)


1.2 Dodávateľ: 		
zastúpený:		
sídlo:				
IČO:				
DIČ:			
IČ DPH:			
bankové spojenie: 	
číslo účtu: 	
zapísaný:	
kontaktná osoba:	
	(ďalej len „dodávateľ“)

(objednávateľ a dodávateľ ďalej spoločne len „zmluvné strany“).


Zmluvné strany uzatvárajú túto zmluvu ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky: „Nákup, upgrade, predlženie licencií a vendor support pre IKT infraštruktúru - VMware“ zverejnenej v Úradnom Vestníku EÚ č. (doplní uchádzač) zo dňa (doplní uchádzač) a vo Vestníku verejného obstarávania č. (doplní uchádzač) zo dňa (doplní uchádzač) pod značkou (doplní uchádzač), realizovanej ako nadlimitná zákazka podľa zákona o verejnom obstarávaní.

Článok 2
Predmet zmluvy

2.1	Predmetom tejto zmluvy je záväzok dodávateľa dodávať objednávateľovi za podmienok dohodnutých v tejto zmluve licencie, bližšie špecifikované v bodoch 2.2 a 2.3 tohto článku zmluvy, a tomu zodpovedajúci záväzok objednávateľa, za riadne a včas dodané licencie zaplatiť dodávateľovi cenu v súlade s podmienkami dohodnutými v tejto zmluve. 

2.2 Dodávateľ sa zaväzuje dodávať objednávateľovi licencie technickej podpory k produktu VMware a to v rozsahu podľa bodu 2.3 tejto zmluvy do 05.12.2027.

2.3 Dodávateľ sa v rámci dodávaných licencií podľa bodu 2.2 tohto článku zmluvy    zaväzuje:
a) sprostredkovať všetky výrobcom vykonané aktualizácie, a to po celú dobu trvania tejto zmluvy,
b) sprostredkovať servisnú podporu výrobcu formou elektronickej, písomnej aj telefonickej komunikácie počas pracovných dní v čase od 8:00 do 17:00 hod,  najneskôr v nasledujúci pracovný deň. 

Článok 3
Termín a miesto plnenia 

3.1	Miestom plnenia tejto zmluvy sú priestory objednávateľa na adrese sídla objednávateľa, pokiaľ sa zmluvné strany nedohodnú inak. Dodávateľ môže dodávať licencie aj prostredníctvom vzdialeného prístupu. Dodávateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy objednávateľa spojené s prácou v priestoroch objednávateľa i s prístupom k informačným technológiám a sieti objednávateľa, ktoré objednávateľ poskytol dodávateľovi.

3.2	Dodávateľ je povinný aktivovať licencie najneskôr v lehote 10 dní odo dňa účinnosti zmluvy s tým, že doba trvania aktivácie licencie je do 05.12.2027. Objednávateľ je povinný po aktivovaní licencií potvrdiť dodávateľovi aktiváciu licencií akceptačným protokolom, ktorého vzor tvorí neoddeliteľnú prílohu tejto zmluvy Príloha č. 1 – vzor akceptačného protokolu (ďalej len „Príloha č. 1“). Dodávateľ sa riadi pokynmi a podkladmi oprávnených osôb objednávateľa, ktoré objednávateľ priebežne podľa potreby oznámi dodávateľovi.

Článok 4
Cena a platobné podmienky

Maximálna cena za dodané licencie je zmluvnými stranami dohodnutá v súlade s ustanoveniami zákona č. 18/1996 Z. z. o cenách v znení neskorších predpisov  v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov v nasledovnej sume:
Cena bez DPH: ...........................EUR (slovom .......................  eur).
Cena s DPH:....................  EUR (slovom...........................  eur).
	Dodávateľ je/nie je platcom DPH.

Zmluvné strany sa dohodli, že cena za dodávané licencie podľa tejto zmluvy, bližšie špecifikované v Prílohe č.3 zmluvy a v bode 4.1 tohto článku zmluvy, je konečná a zahŕňa všetky priame aj nepriame náklady dodávateľa spojené s plnením záväzkov podľa tejto zmluvy.

Cenu za dodávané licencie, bližšie špecifikovanú v bode 4.1. tohto článku zmluvy, uhradí objednávateľ na základe dodávateľom vystavenej a riadne doručenej faktúry, a to bezhotovostným bankovým prevodom na účet dodávateľa uvedený v článku 1, bod 1.2 tejto zmluvy. Podkladom pre vystavenie faktúry je zmluvnými stranami potvrdený Akceptačný protokol v zmysle článku 3, bod 3.2 tejto zmluvy. Vystavenú faktúru doručí dodávateľ objednávateľovi v písomnej podobe na adresu jeho sídla uvedenú v článku 1, bod 1.1 tejto zmluvy.

Faktúra musí okrem zákonných náležitostí uvedených v ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov obsahovať tieto náležitosti:
4.4.1 označenie zmluvných strán,
4.4.2 číslo predmetnej zmluvy,
4.4.3 deň splatnosti faktúry,
4.4.4 označenie peňažného ústavu a číslo účtu dodávateľa vo forme IBAN,
4.4.5 fakturovanú sumu v EUR,
4.4.6 súpis dodávaných licencií / predmetu plnenia,
4.4.7 podpis a odtlačok pečiatky dodávateľa a
4.4.8 prílohu, ktorou je Akceptačný protokol podľa článku 3, bod 3.2 tejto zmluvy.

Za správne vyčíslenie sadzby DPH podľa zákona č. 222/2004 Z. z. o dani z pridanej hodnoty v znení neskorších predpisov zodpovedá v plnom rozsahu dodávateľ.

Faktúra je splatná v lehote 30 (tridsať) kalendárnych dní odo dňa jej riadneho doručenia objednávateľovi. V prípade, ak nastane omeškanie platby faktúry z dôvodov na strane Štátnej pokladnice, nie je objednávateľ po túto dobu v omeškaní so zaplatením fakturovanej sumy. Faktúra sa považuje za uhradenú dňom odpísania fakturovanej sumy z účtu objednávateľa.

V prípade, ak dodávateľom vystavená faktúra neobsahuje zákonné náležitosti alebo náležitosti podľa bodu 4.4 tohto článku zmluvy, objednávateľ vráti takúto faktúru dodávateľovi na prepracovanie alebo na vystavenie novej faktúry. Objednávateľ sa v tomto prípade nedostáva do omeškania s úhradou faktúry a nová lehota splatnosti začína plynúť dňom riadneho doručenia opravenej faktúry objednávateľovi.

Zmluvné strany berú na vedomie, že je možné vystaviť a doručiť faktúru podľa tejto zmluvy aj v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zák. č. 215/2019 Z. z.“). Takto vystavená a doručená faktúra musí mať všetky náležitosti podľa ustanovenia § 2 ods. 2 písm. a) až m), zák. č. 215/2019 Z. z.

Zmluvné strany sa dohodli, že v prípade, ak dodávateľ ku dňu predloženia ponuky nebol platcom DPH, avšak následne sa ním stane, nemá nárok na zvýšenie celkovej dohodnutej ceny, t. j. v prípade zmeny postavenia dodávateľa na platcu DPH je cena dohodnutá v bode 4.1 tohto článku zmluvy konečná a nemenná a bude považovaná za cenu na úrovni s DPH.

Článok 5
Sankcie a zodpovednosť za škodu

5.1 V prípade omeškania objednávateľa s úhradou faktúry po uplynutí jej splatnosti je dodávateľ oprávnený uplatniť si voči objednávateľovi úrok z omeškania vo výške 0,05% z dlžnej sumy za každý deň omeškania.

5.2 V prípade omeškania dodávateľa s dodaním licencií v lehote podľa článku 3 tejto zmluvy, je objednávateľ oprávnený uplatniť si voči dodávateľovi  zmluvnú pokutu vo výške 0,05 % z ceny uvedenej v článku 4, bod 4.1 tejto zmluvy za každý, aj začatý  deň omeškania. 

5.3 V prípade, ak si dodávateľ nesplní svoju povinnosť podľa tejto zmluvy dodať licencie v súlade s podmienkami tejto zmluvy alebo ak nedodá licencie  v dohodnutom rozsahu, riadne a včas alebo ich nezabezpečí vôbec, vznikne objednávateľovi právo uplatniť si voči dodávateľovi zmluvnú pokutu vo výške 1000,- EUR (slovom: tisíc eur) za každé takéto porušenie zmluvy.

5.4 Zmluvnú pokutu a úroky z omeškania sú zmluvné strany povinné uhradiť do 10 (desiatich) pracovných dní odo dňa doručenia písomnej výzvy na zaplatenie sankcie druhej zmluvnej strane v listinnej podobe na adresu jej sídla, uvedenú v článku 1, bodoch 1.1 a 1.2 tejto zmluvy.

5.5 Zaplatením zmluvnej pokuty nie sú dotknuté nároky zmluvných strán na náhradu škody podľa ustanovenia § 373 a násl. Obchodného zákonníka. 
5.6 V prípade, ak ktorákoľvek zo zmluvných strán poruší svoju povinnosť podľa tejto zmluvy, je povinná nahradiť škodu tým spôsobenú druhej zmluvnej strane. Tejto zodpovednosti sa zmluvná strana, ktorá škodu spôsobila môže zbaviť, iba ak sa preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatňovaní náhrady škody sa zmluvné strany riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

Článok 6
Záruka a odstraňovanie vád

6.1 Dodávateľ sa zaväzuje, že dodá objednávateľovi licencie v rozsahu a kvalite dohodnutými touto zmluvou, a to najmä z hľadiska ich úplnosti, prevádzkovej spôsobilosti, spoľahlivosti a bez akýchkoľvek právnych vád. 

6.2 Pri preverovaní kvality dodávaných licencií, pri uplatňovaní reklamácie, nárokov z titulu zodpovednosti dodávateľa za chybné plnenie alebo vady licencie, budú zmluvné strany postupovať podľa ustanovení § 422 až § 441 Obchodného zákonníka. 

Článok 7
Ochrana dôverných informácií

7.1 Zmluvné strany sú si vedomé toho, že v rámci plnenia zmluvy môžu ony alebo ich zamestnanci či zmluvní partneri získať vedomou činnosťou alebo jej opomenutím prístup k dôverným informáciám druhej zmluvnej strany. 

7.2 Dôvernou informáciou sa rozumie informácia, ktorú označuje zmluvná strana, ktorá informáciu poskytuje, ako dôvernú, vrátane informácií, týkajúcich sa jej výskumu, vývoja, obchodných údajov, osobných údajov zamestnancov alebo údajov o produktoch, materiáloch a metodológií, vlastnených zmluvnou stranou, vrátane know-how. 

7.3 Zmluvné strany sa zaväzujú, že zabezpečia dostatočné poučenie pre všetky osoby, ktoré sa na ich strane budú zúčastňovať na plnení tejto zmluvy, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený na tých zamestnancov zmluvnej strany, ktorí tieto informácie potrebujú poznať na účely a v rozsahu, vymedzenom touto zmluvou. Zmluvné strany sú povinné zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sú odlišné od samotných zmluvných strán a ktoré sa budú zúčastňovať na plnení tejto zmluvy. Splnenie tejto povinnosti je príslušná zmluvná strana povinná preukázať, ak ju o to druhá zmluvná strana požiada. 

7.4 Zmluvné strany sa zaväzujú zaobchádzať s dôvernými informáciami ako s predmetom obchodného tajomstva, najmä uchovávať ich v tajnosti a zabezpečiť vykonanie všetkých právnych a technických opatrení, zabraňujúcich ich neoprávnenému sprístupneniu tretej osobe alebo ich zneužitiu, a to v rozsahu a spôsobom primeraným stupňu utajenia príslušnej dôvernej informácie a jej zrejmému významu, alebo významu, ktorý tejto dôvernej informácii zreteľne priradí tá zmluvná strana, ktorej príslušná dôverná informácia prislúcha. 

7.5 Zmluvné strany môžu poskytnúť tieto dôverné informácie len svojim zamestnancom alebo zmluvným partnerom v rozsahu nutnom pre riadne plnenia tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu zmluvnej strany, ktorá tieto informácie poskytla. 

7.6 Zmluvné strany môžu poskytnúť tieto dôverné informácie tretej osobe len v prípade: 
a) ak mu takáto povinnosť vyplýva z všeobecne záväzného právneho predpisu alebo vykonateľného rozhodnutia, opatrenia alebo výzvy príslušného orgánu,
b) ak to bude potrebné v súdnych, rozhodcovských, správnych a iných obdobných konaniach,
c) ak treťou osobou bude osoba, ktorá vo vzťahu k poskytnutým alebo sprístupneným informáciám bude mať zákonom uloženú povinnosť zachovávania mlčanlivosti,
d) ak treťou osobou bude osoba, ktorej plnenia dodávateľ použije na plnenie povinností zo záväzkového vzťahu z tejto zmluvy alebo zo záväzkového vzťahu vzniknutého v súvislosti s touto zmluvou (subdodávatelia a partnerské spoločnosti) – takáto tretia osoba musí písomne prevziať záväzok ochrany poskytnutých alebo sprístupnených informácií. 

7.7 Za dôverné informácie v zmysle tejto zmluvy sa nepovažujú informácie a dáta: 
a) ktoré sú alebo sa stanú všeobecne známymi a dostupnými verejnosti inak, ako porušením povinností vyplývajúcich z tejto zmluvy,
b) ktoré prijímajúca strana doloží ako informácie ňou legálne vlastnené v čase ich poskytnutia alebo prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
c) ktoré prijímajúca strana doloží ako informácie získané zákonnou cestou od tretej strany, ktorá nie je voči poskytujúcej strane viazaná podobnou dohodou, či akýmkoľvek iným záväzkom ohľadom dôvernosti informácií,
d) ktorých zverejnenie je vyžadované platným právnym poriadkom,
e) na ktorých poskytnutie tretej strane dala poskytujúca strana strane prijímajúcej vopred písomný súhlas.

Článok 8
Využitie subdodávateľov

8.1 [bookmark: bookmark32]Dodávateľ môže na plnenie predmetu zmluvy/ využiť subdodávateľov. V prípade plnenia predmetu zmluvy prostredníctvom subdodávateľov, zodpovedá za plnenie predmetu zmluvy tak, akoby plnil on sám. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, aby subdodávatelia plnili príslušné povinnosti vyplývajúce z tejto zmluvy. 
8.2 Navrhovaný subdodávateľ musí spĺňal podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie dodávať licenciu preukazuje vo vzťahu k tej časti predmetu zákazky, ktorú má subdodávateľ v úmysle plniť. 
8.3 V prípade využitia subdodávateľa, zmeny známeho subdodávateľa alebo doplnenia nového subdodávateľa počas trvania zmluvy, je dodávateľ povinný objednávateľovi oznámiť túto skutočnosť najneskôr tri (3) pracovné dni pred zmenou subdodávateľa a písomne mu predložiť na schválenie návrh na využitie/zmenu subdodávateľa.
8.4 Návrh na zmenu subdodávateľa musí obsahovať obchodný názov navrhovaného subdodávateľa, jeho IČO, adresu sídla, meno a priezvisko osoby oprávnenej konať za subdodávateľa, adresu pobytu a dátum narodenia tejto osoby v súlade so Zoznamom známych subdodávateľov, ktorý tvorí prílohu č. 2 tejto zmluvy. 
8.5 Zmluvné strany sa dohodli, že zmena subdodávateľa, nie je takou zmenou, na základe ktorej je potrebné uzatvárať dodatok k zmluve. 
8.6 Subdodávatelia, ktorí sú povinní byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „register“ ako aj „zákon č. 315/2016 Z. z.“) musia byť zapísaní v registri počas celej doby trvania tejto zmluvy. Uvedenú skutočnosť preukazuje v písomnom návrhu dodávateľ. 
8.7 Porušenie povinnosti podľa predchádzajúceho bodu sa považuje za podstatné porušenie zmluvy a je dôvodom, ktorý oprávňuje objednávateľa na odstúpenie od zmluvy.  


Článok 9
	Práva a povinnosti zmluvných strán súvisiace	
 s registrom partnerov verejného sektora

9.1	9.1	Dodávateľ vyhlasuje, že on a jeho známi subdodávatelia uvedení v prílohe č. 2 tejto zmluvy, ktorí majú povinnosť byť zapísaní v Registri partnerov verejného sektora (ďalej len „RPVS”) v zmysle § 11 zákona o verejnom obstarávaní sú zapísaní v RPVS a počas trvania tejto Zmluvy bude/ú udržiavať on a jeho známi subdodávatelia zápis v tomto registri podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „register“ ako aj „zákon č. 315/2016 Z. z.“) aktuálny a riadne plniť všetky povinnosti vyplývajúce pre neho zo Zákona o registri partnerov verejného sektora a o zmene a doplnení niektorých zákonov.
9.2	Dodávateľ je povinný bezodkladne, najneskôr však do sedem (7) dní písomne informovať objednávateľa o každej zmene alebo výmaze z RPVS a o každej zmene alebo výmaze z RPVS jeho známeho subdodávateľa. 
9.3 Zmluvné strany berú na vedomie, že v zmysle ustanovenia § 19 ods. 3 zákona o verejnom obstarávaní objednávateľ môže odstúpiť od zmluvy, ak bol dodávateľ vymazaný z RPVS. Porušenie povinnosti dodávateľa podľa odseku 9.1 a 9.2 zmluvy sa považuje za podstatné porušenie tejto zmluvy.

Článok 10
Trvanie zmluvy 

10.1 Táto zmluva sa uzatvára na dobu určitú, a to na obdobie do 05.12.2027 odo dňa dodania - aktivácie licencie podľa článku 3 tejto zmluvy, t. j. odo dňa podpísania prvého akceptačného protokolu podľa  bodu 3.2 tejto zmluvy. 
10.2 Zmluvné strany sa dohodli, že platnosť tejto zmluvy môže zaniknúť aj pred uplynutím doby uvedenej v bode 10.1 tejto zmluvy, a to písomnou dohodou zmluvných strán alebo písomnou výpoveďou objednávateľa alebo odstúpením od zmluvy jednej zo zmluvných strán. 
10.3 Objednávateľ môže zmluvu písomne vypovedať z akéhokoľvek dôvodu alebo aj bez udania dôvodu. Výpovedná doba je 2 (dva) mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď riadne doručená dodávateľovi. 
10.4 Dodávateľ je oprávnený od tejto zmluvy odstúpiť v prípade jej podstatného porušenia zo strany objednávateľa. Za podstatné porušenie zmluvy zo strany objednávateľa sa považuje neuhradenie splatnej faktúry vystavenej dodávateľom podľa tejto zmluvy, a to v lehote dlhšej ako 30 (tridsať) kalendárnych dní s výnimkou uvedenou v článku 4, bod 4.6 tejto zmluvy. 
10.5 Objednávateľ je oprávnený od zmluvy odstúpiť v prípade jej podstatného porušenia zo strany dodávateľa. Za podstatné porušenie zmluvy sa považuje:
10.5.1	začatie dodania licencií technickej podpory v inej lehote ako  je ustanovené v článku 3 tejto zmluvy,
10.5.2	vstup dodávateľa do konkurzu alebo reštrukturalizácie. 
10.5.3	v zmysle ustanovenia § 19 ods. 3 zákona o verejnom obstarávaní, ak bol dodávateľ  a/alebo subdodávateľ vymazaný z RPVS.

10.6 Účinky odstúpenia od zmluvy nastávajú okamihom riadneho doručenia oznámenia o odstúpení od zmluvy druhej zmluvnej strane. 

Článok 11
Osobitné ustanovenia – Autorské práva

11.1 Dodávateľ vyhlasuje, že je oprávnený dodať objednávateľovi licenciu podľa článku 2, bodov 2.2 a 2.3 tejto zmluvy, ku ktorým majú alebo vykonávajú autorské práva alebo iné práva duševného vlastníctva tretie osoby, a to v rozsahu a za podmienok stanovených v tejto zmluve. 
11.2 Prípadné nároky dodávateľa vyplývajúce z autorských práv, práv priemyselného a práv duševného vlastníctva tretích osôb sú v plnom rozsahu zahrnuté v cene za dodané licencie dohodnuté v článku 4, bod 4.1 tejto zmluvy.
11.3 Dodávateľ vyhlasuje, že uzavretím tejto zmluvy ani plnením záväzkov z nej vyplývajúcich neporušuje autorské práva, práva priemyselného vlastníctva alebo práva duševného vlastníctva tretích osôb. Dodávateľ tiež vyhlasuje, že je spôsobilý a oprávnený túto zmluvu uzatvoriť a plniť záväzky v nej obsiahnuté. V prípade, že sa toto vyhlásenie dodávateľa ukáže ako nepravdivé alebo sa zistia iné právne vady dodávaných licencií, je dodávateľ povinný bezodkladne upraviť predmet plnenia tak, aby sa nenarušovali práva tretích osôb, a zároveň zodpovedá za škodu týmto vzniknutú objednávateľovi.
11.4 Na účely tejto zmluvy platí, že zásielka sa považuje za riadne doručenú dňom jej prevzatia adresátom. V prípade, ak adresát zásielku neprevzal, zásielka sa považuje za riadne doručenú dňom vrátenia nedoručenej alebo nedoručiteľnej zásielky odosielateľovi alebo dňom odmietnutia prijatia zásielky adresátom. 
11.5 Zmluvné strany sa zaväzujú, že akúkoľvek zmenu identifikačných údajov uvedených v čl. 1 tejto zmluvy bezodkladne písomne oznámia druhej zmluvnej strane, pričom nie je potrebné uzatvárať dodatok k tejto zmluve. V prípade, ak zmluvné strany nesplnia oznamovaciu povinnosť uvedenú v tomto bode zmluvy, má sa za to, že platia posledné známe identifikačné údaje zmluvných strán.

Článok 12
Osobitné protikorupčné ustanovenia
1. 
2. 
3. 
4. 
5. 
6. 
7. 
8. 
9. 
10. 
11. 
12. 
Pri plnení tejto Zmluvy sa Dodávateľ zaväzuje dodržiavať platné právne predpisy vzťahujúce sa ku korupcii a korupčnému správaniu.
Dodávateľ podpisom tejto Zmluvy vyhlasuje, že bol oboznámený s Protikorupčnou politikou Objednávateľa, ktorá je zverejnená na webovom sídle Objednávateľa na adrese: https://www.mhsr.sk/ministerstvo/prevencia-korupcie, jej obsahu porozumel a zaväzuje sa ju rešpektovať.
Dodávateľ podpisom tejto Zmluvy zároveň vyhlasuje, že:
a) pozná znaky korupcie a korupčného správania,
b) zdrží sa akejkoľvek formy korupcie a korupčného správania v súvislosti s
plnením záväzkov vyplývajúcich z tejto Zmluvy,
c) poskytne súčinnosť v prípade posudzovania podozrenia z korupcie alebo korupčného správania,
d) zdrží sa akýchkoľvek foriem korupcie súvisiacich s plnením predmetu Zmluvy alebo záväzkov vyplývajúcich z tejto Zmluvy, ktorú plánuje, alebo už uzavrel s Objednávateľom, 
e) bezodkladne oznámi Objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
f) nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu tejto Zmluvy s Objednávateľa
Dodávateľ sa podpisom tejto Zmluvy zaväzuje predchádzať korupcii v súvislosti s plnením predmetu, činnosťou alebo vzťahom vyplývajúcich z tejto Zmluvy, a to v zmysle Protikorupčnej doložky, ktorá je prílohou tejto Zmluvy a je jej neoddeliteľnou súčasťou. 
Túto Zmluvu je možné ukončiť aj z dôvodov uvedených v Protikorupčnej doložke, ktorá je prílohou tejto zmluvy.   


Článok 13
Záverečné ustanovenia

11 
12 
13 
13.1 Táto zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť nadobúda dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov.
13.2 Táto zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
13.3 Akékoľvek zmeny alebo doplnenia tejto zmluvy (okrem zmien podľa bodu 8.5 tejto zmluvy) je možné uskutočniť výlučne formou očíslovaných písomných dodatkov k tejto zmluve podpísaných oprávnenými zástupcami oboch zmluvných strán a za dodržania podmienok ustanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
13.4 Na účely tejto zmluvy platí, že zásielka sa považuje za doručenú dňom jej prevzatia adresátom. V prípade, ak adresát zásielku neprevzal, zásielka sa považuje za doručenú dňom vrátenia nedoručenej alebo nedoručiteľnej zásielky odosielateľovi alebo dňom odmietnutia prijatia zásielky adresátom. 
13.5 Zmluvné strany sa zaväzujú, že akúkoľvek zmenu identifikačných údajov uvedených v čl. 1 tejto zmluvy bezodkladne písomne oznámia druhej zmluvnej strane. Ak zmluvné strany nesplnia oznamovaciu povinnosť uvedenú v tomto bode zmluvy, má sa za to, že platia posledné známe identifikačné údaje zmluvných strán. 
13.6 Vzťahy výslovne neupravené touto zmluvou sa spravujú príslušnými právnymi predpismi Slovenskej republiky, predovšetkým ustanoveniami Obchodného zákonníka.
13.7 V prípade, že niektoré ustanovenie tejto zmluvy je alebo sa stane neplatným alebo neúčinným, ostatné ustanovenia zmluvy nie sú touto neplatnosťou alebo neúčinnosťou dotknuté a ostávajú naďalej v platnosti. Namiesto neplatného alebo neúčinného ustanovenia sa vzťahy zmluvných strán upravené touto zmluvou budú spravovať platnými právnymi predpismi.  
13.8 Neoddeliteľnou súčasťou tejto zmluvy je:
Príloha č. 1 – Vzor akceptačného protokolu, 
Príloha č. 2 - Zoznam známych subdodávateľov,
Prílohe č. 3 – Cenová kalkulácia,
Príloha č. 4 - Protikorupčná doložka.

13.9 Zmluva je vyhotovená v šiestich (6)  rovnopisoch, z ktorých každý rovnopis má platnosť originálu, pričom po ich podpise oboma zmluvnými stranami objednávateľ dostane štyri (4) rovnopisy a dodávateľ dostane dva (2) rovnopisy. 
13.10 Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a že túto zmluvu uzatvárajú na základe ich slobodnej, vážnej, určitej a zrozumiteľnej vôle a že zmluva nebola uzatvorená pod nátlakom, v tiesni, ani za nápadne nevýhodných podmienok, a na znak čoho ju vlastnoručne podpisujú.


V Bratislave dňa:					V ......................dňa:

Za Objednávateľa					Za Dodávateľa
	



	
	

	Ing. Ondrej Varačka
generálny tajomník služobného úradu Ministerstvo hospodárstva 
Slovenskej republiky
	
	podpis štatutárneho zástupcu































Príloha č. 1: Akceptačný protokol
Akceptačný protokol 
(vzor)

K Zmluve o dodaní licencií reg. č. .............................  zo dňa ........................  (ďalej len „zmluva“)

1. Základné údaje
	
Predmet plnenia podľa Čl. III zmluvy

Objednávateľ:   Ministerstvo hospodárstva SR, 
Mlynské nivy 44/a
Bratislava                  

Zodpovedný :    ........................................................................... 
(preberajúci poverený kupujúcim)


Dodávateľ: .................................................................................................................... 

Zodpovedný:     ..............................................................................
(odovzdávajúci poverený predávajúcim)     
  



2. Predmet
Týmto akceptačným protokolom dodávateľ v súlade s článkom 3. Zmluvy o dodaní licencií odovzdáva objednávateľovi plnenie v súlade s podmienkami dohodnutými v predmetnej zmluve.


  Predmet plnenia: Licencie VMWARE
  …………………………………………………………
  ………………………………………………………....

  Za dodávateľa:
	__________________________
meno priezvisko

	Dátum:

	___________________________

	Podpis




Objednávateľ týmto potvrdzuje, že prevzal vyššie špecifikované plnenie od dodávateľa a konštatuje, že plnenie bolo/nebolo * dodané/poskytnuté včas.
 Za objednávateľa

	___________________________
meno priezvisko

	Dátum:

	
___________________________

	podpis



Objednávateľ konštatuje, že vyššie špecifikované plnenie bolo/nebolo* dodané/poskytnuté riadne, v súlade s podmienkami dohodnutými v predmetnej zmluve.


Špecifikácia výhrad k dodanému/poskytnutému plneniu:
...........................................................................................................................................
...........................................................................................................................................
...........................................................................................................................................

Za objednávateľa:
___________________________
meno priezvisko
Dátum:
___________________________
podpis


3.	Potvrdenie prevzatia riadne dodaného/poskytnutého plnenia/výstupov po odstránení vád:

A. Dodávateľ týmto v súlade s čl. 6 zmluvy odovzdáva objednávateľovi plnenie po odstránení vád.

Za dodávateľa:
___________________________
meno priezvisko	
Dátum:	
___________________________	
podpis	

B. Objednávateľ týmto v zmysle čl. 6  zmluvy preberá od dodávateľa predmet plnenia po odstránení vád a potvrdzuje, že všetky ním vznesené výhrady boli riadne odstránené.

Za objednávateľa:
___________________________
meno priezvisko
Dátum:
___________________________
Podpis








Príloha č. 2: Zoznam subdodávateľov


	Názov subdodávateľa
	Sídlo subdodávateľa
	IČO subdodávateľa
	Reg. číslo ZHS1
	Meno    a priezvisko osoby oprávnenej konať za subdodávateľa
	Adresa pobytu osoby oprávnenej konať za subdodávateľa
	Dátum narodenia osoby oprávnenej konať za subdodávateľa
	Podiel na zákazke v %
	Predmet subdodávok

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	



1ZHS – Zoznam hospodárskych subjektov vedený Úradom pre verejné obstarávanie










Príloha č. 3: Cenová kalkulácia











































Príloha č. 4: Protikorupčná doložka
V súvislosti s uzavretím a plnením záväzkov na základe tejto zmluvy sa Dodávateľ zaväzuje, že:
a)	každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Objednávateľa alebo im spriazneným osobám, alebo osobe konajúcej v mene Objednávateľa, s cieľom urýchliť bežné činnosti Objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto Zmluvy, 
b)	v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s Objednávateľom, Dodávateľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť na protikorupčnú linku Objednávateľa, ktorá je zverejnená na webovom sídle Objednávateľa na adrese https://www.mhsr.sk/ministerstvo/prevencia-korupcie,
c)	v prípade, keď ho Objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je Dodávateľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Objednávateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na vypovedanie tejto Zmluvy,
d)	v prípade, keď sa preukáže, že Dodávateľ sa priamo alebo cez sprostredkovateľa podieľalo na korupcii alebo inej protizákonnej činnosti v súvislosti s uzavretím alebo plnením tejto Zmluvy, Objednávateľ je oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Dodávateľovi vznikol akýkoľvek nárok zo zodpovednosti za odstúpenie Objednávateľa od tejto Zmluvy, ak nebolo dohodnuté inak. Dodávateľ sa zaväzuje, že ak sa preukáže jeho porušenie ustanovení tejto doložky, odškodní Objednávateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.
Vysvetlenie pojmov:
Korupciou sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. V súlade s Protikorupčnou politikou SR a Dohovorom Organizácie Spojených národov proti korupcii sa pod pojmom korupcia rozumie aj zneužitie moci alebo postavenia vo vlastný prospech alebo v prospech iných osôb.
Korupčným správaním sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.
Spriaznenou osobou sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.
Dôvodným podozrením sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.
Preukázaním sa rozumie právoplatné rozhodnutie príslušného orgánu v merite veci.

